Ayumi Hamasaki

Biografi

Ayumi Hamasaki ble født i prefekturet Fukuoka i Japan 2. oktober 1978, og ble for det mest oppdratt av sin bestemor selv om hun bodde med moren sin. Hamasaki har sagt at hun vokste opp i et liberalt hjem, hvor det ble forventet at hun tok sine egne avgjørelser uten hjelp siden hennes mor jobbet mye for å forsørge familien.
Som barn drømte Hamasaki om å bli modell, men ønsket hennes ble ikke umiddelbart oppfylt og hun fikk jobb i en lokal bank. Mens hun gikk på videregående ble hun sett på som en avviker på grunn av sitt fargede hår og hvordan hun kledde seg, som på den tiden var høyst ukonvensjonelt i Japan. Etter en kort periode bestemte hun seg for å forlate utdanningen, og hun flyttet til Tokyo for å bli modell.
Hamasaki var med i flere lav-budsjettsdramaer, for eksempel Miseinen, og B-filmer, for eksempel Sumomomomomo, men mislyktes som modell på grunn av høyden sin. Som resultat av avvisningen tilbrakte hun dagene med å vandre gatelangs i Shibuya hvor hun shoppet og danset på nattklubber. Det var i denne perioden hennes kommende produsent, Max Matsuura, oppdaget henne da hun sang karaoke på en klubb.
Matsuura ble imponert over Hamasakis vokale ferdigheter og tok kontakt med henne for å foreslå en sangkarriere. Hamasaki har senere avslørt i et intervju at hun ble med på Matsuuras planer "bare fordi jeg ikke hadde noe å gjøre". Hamasaki ble kontaktet angående stemmeøving i Tokyo, men hun sluttet siden hun syntes prosessen var for streng. Matsuura sendte henne senere for å øve opp sine vokal ferdigheter i New York, hvor hun likte den mer avslappede læremåten. Imponert over Hamasakis brevskriving, foreslo Matsuura at hun skulle prøve å skrive tekster til sine egne sanger.
Det var i 1998 at Hamasaki gjorde sin musikalske debut med singelen Poker Face. Singelen debuterte som nummer 22 på Oriconlisten og solgte rundt 43 000 eksemplarer. Det var med utgivelsen av Depend on you at Hamasaki kom seg opp på Oricon Topp ti, og med utgivelsen av sitt første album, A Song for XX, i 1999, fikk hun sin første førsteplass. A Song for XX gikk til platina. Hennes første platinaselgende maxi-singel, Boys & Girls, gikk ikke til førsteplass før uken etter den ble utgitt på grunn av Ami Suzukis singel som dominerte listen.
Hamasakis mestselgende singel til dags dato er, A, som har solgt mer enn 1 600 000 eksemplarer. I 2000 tok Hamasakis karrière av da hun ble en av KOSEs talspersoner og da hun promoterte et lebestiftmerke solgte det 500 000 stk på to dager. 
Med utgivelsen av hennes tredje originale album, Duty, sammen med den begrensede maxi-singelen, SURREAL og DVD-en Ayumi Hamasaki Concert Tour 2000 A ble Hamasaki den første kvinnelige artisten til å toppe alle tre listene i samme uke.
I dag er Ayumi en av Japans mestselgende artister, og utgjør omtrent 42,5% av inntektene til Avex Tracks. Hamasaki har solgt godt over 46 millioner album, singler og remix-cd-er. Hun har spilt inn et album på Colombia Records Japan, åtte studioalbum, ett minialbum og fire samlealbum på Avex Tracks, dette i tillegg til en mengde singler og remixalbum med et totalt salgstall på over 50 millioner solgte eksemplarer.
Hennes åttende studioalbum kom i slutten av november 2006, og heter "Secret". For tiden er hun på en asiatisk konsertturné ved navn Tour of Secret der hun besøker Kina, Taiwan, Hongkong og Japan. Hennes siste singel ble lansert 18. juli, og heter Glitter / fated og inneholder en remix av tittelsporet på Secret.